Wight Seaplane

„Wight Seaplane“ – Pirmojo pasaulinio karo metu Didžiosios Britanijos įmonėje „J Samuel White & Company Limited („Wight Aircraft“)" sukurtas biplanas hidroplanas, britų kariuomenėje ženklintas kariniu pavadinimu „Admiralty Type 840".

Konstrukcija ir gamyba 
„Wight Seaplane“ – inžinieriaus Hovardo Raito (angl. Howard T. Wright) sukurto hidroplano „Wight Pusher“ sumažinta versija, statyta laivų statybos bendrovės „J. Samuel White & Company Limited“ aviacijos padalinyje.

Lėktuvas buvo medinės konstrukcijos, stačiakampio fiuzeliažo skerspjūvio, dengtas drobe su tandeminėmis atviromis pilotų kabinomis ir priekyje sumontuotu 225 AG (168 kW) galios „Sunbeam„ varikliu. Gamintas tik hidroplano variantas, važiuoklę sudarė dvi plūdės.

„White Company“ pagamino 52 orlaivius (gamykliniai numeriai nuo 831 iki 840, nuo 1300 iki 1319 ir nuo 1351 iki 1354). Įmonėse „Portholme Aviation“ ir „William Beardmore & Co., Ltd.„ buvo pagaminta dar 20 orlaivių. Kai kuriuose šaltiniuose teigiama, kad ne visi šie orlaiviai buvo pilnai surinkti, o buvo naudojami kaip atsarginių dalių šaltinis.

Eksploatacijos istorija 
„Wight Seaplane“ buvo bazuojami Didžiosios Britanijos karinio jūrų laivyno aviacijos bazėje Dandžio (angl. Dundee) mieste, taip pat Filikstou (angl. Felixstowe), Skapa Flou (angl. Scapa Flow) ir Gibraltare įsikūrusiose britų karinėse bazėse.

Šie lėktuvai 1915–1917 m. buvo naudojamas jūriniam patruliavimui bei Vokietijos povandeninių laivų paieškai ir kovai su jais. Nėra duomenų apie tai, kad bent vienas jų panaudojo torpedą kovinėse sąlygose.

Operatoriai 

  
 Karališkasis jūrų laivynas
 Karališkojo jūrų laivyno aviacija

Specifikacijos 
Bendrieji duomenys
 Įgula: 2
 Ilgis: 41 pėda 0 colių (12,50 m)
 Sparno mojis: 61 pėda 0 colių (18,59 m)
 Sparno plotas: 568 kv. pėdos (52,8 m2)
 Svoris
 Tuščio: 3408 svarai (1546 kg)
 Kilimo: 4810 svarų (2182 kg)
 Variklis: vienas 225 AG (168 kW) galios V8 tipo vandeniu aušinamas vidaus degimo variklis „Sunbeam 225hp"
 Propeleris: dvimentinis, medinis, fiksuoto žingsnio

Skrydžio duomeys

 Greitis:
 Maksimalus: 81 mylia per val. (130 km/h, 70 mazgų)

Ginkluotė

 Bombos: viena 810 svarų (367 kg) 14 colių (356 mm) kalibro torpeda „Whitehead Mk.IX" arba analogiško svorio bombų krovinys.

Šaltiniai 
 (EN) 
 (EN)

Išnašos 

Biplanai
Bombonešiai
Hidroplanai
Torpednešiai
Wight orlaiviai
Žvalgybiniai lėktuvai